Kortnebbgås

Kortnebbgås (Anser brachyrhynchus) er en kystbunden overflatebeitende sjøfugl og en våtmarkstilknyttet fugleart som tilhører gruppen gjess. Arten er en kortdistansetrekkfugl som hekker i Arktisk og den palearktiske sone og overvintrer i den palearktiske sone. Kortnebbgås er nært beslektet med sædgås (Anser fabalis) og har tidvis blitt regnet som underarter av samme art.

Kortnebbgås regnes som livskraftig, både i internasjonal sammenheng og lokalt på Svalbard. For fastlands-Norge er arten ikke egnet for vurdering, siden Svalbard-bestanden bare mellomlander under trekket.

 Beskrivelse 
thumb |Anser brachyrhynchus
Kortnebbgåsa blir omkring . Hannene veier cirka , hunnene cirka . Vingespennet utgjør cirka .

Hodet, som har et relativt kort nebb, og øvre del av halsen er mørk brun, mens underhalsen og brystet er lysere brun med innslag av tynne hvite buede streker. Vingene er noe mørkere brune og har innslag av tynne hvite buede streker med litt større avstand enn i brystet. Bakkroppen er hvit.

 Utbredelse 
Kortnebbgåsa hekker på Vest-Grønland, Island og Svalbard (Spitsbergen), mens den overvintrer på de De britiske øyer og fra Danmark til Belgia.

Populasjonene på Grønland og Island regnes som en felles bestand og overvintrer på De britiske øyer og i områdene ved Tyskebukta. Svalbardbestanden trekker gjennom Norge vår og høst og overvintrer hovedsakelig i Nederland/Belgia. Svalbardpopulasjonen av kortnebbgås teller omkring  individer (2004) og arten øker gradvis i antall. Tellinger for 2005 og 2006 viste at bestanden hadde økt til i overkant av  individer.

Resultat fra feltarbeid i blant annet Danmark og Norge (Nord-Trøndelag) fra 2008 til i dag, viser at Svalbardbestanden av kortnebbgås er på cirka  individer (per mai 2013). Arten har nå også etablert seg på vest på Novaja Zemlja med en hekkebestand på  individer. Disse fuglene følger en ny trekkrute gjennom Finland. Også noen av fuglene som hekker på Svalbard har begynt å følge denne østlige ruten.

 Trekk 
Under trekket mellomlander kortnebbgjessene i landbruksområdene i Nord-Trøndelag øst og nordøst for Trondheimsfjorden – området benevnes ofte Innherred. Den lille bygda Beitstad, i Steinkjer kommune, har anslagsvis  gjess på besøk i løpet av noen hektiske uker på våren. Etter et opphold i Nord-Trøndelag trekker de videre opp mot Vesterålen og Andøya.

De siste årene har konflikten med landbruksinteressene økt kraftig på grunn av beiteskadeproblematikk – spesielt gjelder dette under vårtrekket. Gjessene beiter da på spirende eng og etter hvert nysådde kornåkre. Konflikten er størst i Vesterålen der kortnebbgjessene sammen med hvitkinngjess konkurrerer med sauer om gressmarkene.

 Annet 
I Beitstad har man tatt i bruk kortnebbgåsa som egen merkevare for å bygge stolthet, omdømme og bolyst på bygda. På få år har bygdeutviklingsforeningen Kortnebbgåsas ve & vel snudd oppfattelsen av gåsa fra negativ til et positivt vårtegn, og skaffet bygda nasjonal oppmerksomhet.

 Referanser 
BirdLife International. 2016. Anser brachyrhynchus. The IUCN Red List of Threatened Species 2016: e.T22679872A85978254. https://dx.doi.org/10.2305/IUCN.UK.2016-3.RLTS.T22679872A85978254.en. Accessed on 23 September 2025.

Carboneras, C. & Kirwan, G.M. (2016). Pink-footed Goose (Anser brachyrhynchus). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Besøkt 2016-03-21

Kaja Kristin Ness & Kristin Haug (05.05.2011). Festival i gåsas navn. NRK Trøndelag. Besøkt 2016-08-18

Marianne Solbakken (27. mai 2010) Kortnebbgåsas ve & vel. Distriktssenteret.

Stokke BG, Dale S, Jacobsen K-O, Lislevand T, Solvang R og Strøm H (24.11.2021). Fugler: Vurdering av kortnebbgås Anser brachyrhynchus for Svalbard. Rødlista for arter 2021. Artsdatabanken. https://lister.artsdatabanken.no/rodlisteforarter/2021/31804. Nedlastet 23.09.2025

Stokke BG, Dale S, Jacobsen K-O, Lislevand T, Solvang R og Strøm H (24.11.2021). Fugler: Vurdering av kortnebbgås Anser brachyrhynchus for Norge. Rødlista for arter 2021. Artsdatabanken. https://lister.artsdatabanken.no/rodlisteforarter/2021/26473. Nedlastet 23.09.2025

 Eksterne lenker 

 Mer informasjon om kortnebbgås

Kategori:Andefugler